અમદાવાદની સાબરમતી જેલમાં સુરંગ ખોદાઈ ત્યારે શું કાયદો નહોતો? અક્ષરધામ પર હુમલો, લાલ કિલ્લા પર હુમલો, સંસદભવન પર હુમલો, પઠાણકોટ પર હુમલો થયો ત્યારે શું કાયદા નહોતા? ભાજપના આધિપત્યવાળી સરકાર હોવા છતાં આવા અનેક હુમલાઓ વખતે લોકોને બચાવી શકયા નથી અને કાયદો અને વ્યવસ્થા જાળવી શકયા નથી. ગુજરાતમાં છેલ્લા ૧૫ વર્ષથી એક જ પક્ષની સરકાર, એક જ પક્ષના ગૃહ મંત્રી, એક જ પક્ષના ટેકાથી બનેલા રાષ્ટ્રપતિ, જો સુધારાવધારા સાથે બિલ પરત મોકલતા હોય અને સરકાર તેમાં ત્રાસવાદ જેવો એકાદ શબ્દ ઉમેરીને પાછું મોકલી આપે તે શરમજનક કહેવાય. ગુજરાત સરકારે હવે આ બિલને અભેરાઈ પર ચઢાવી દેવું જોઈએ તેવું હું માનું છું. આટલા કાયદા હોવા છતાં જો ખૂન, બળાત્કાર, લૂંટફાટ વગેરે બનાવો બનતા હોય ત્યારે આ બિલ કે જે એન્ટી હ્યુમન રાઈટ્સ છે તેનાથી બહુ ફરક પડવાનો છે તું હું માનતો નથી.